stanford-oval/wikipedia huggingface dataset:
Kansainvälinen siirtolaisuusjärjestö
Kansainvälinen siirtolaisjärjestö Suomessa > Vapaaehtoinen paluun tuki Suomessa

IOM tarjoaa vapaaehtoisen paluun (AVRR) tukea Suomessa. Vapaaehtoisen tuetun paluun ja paluutuen ohjelma tukee Suomesta kotimaihinsa vapaaehtoisesti palaavia henkilöitä vastaamalla paluumatkan järjestelyistä. Lähtökohtana on ihmisläheinen ja palaajan tarpeet huomioiva kotiinpaluu. Vapaaehtoisen paluun tuki on tarkoitettu
henkilöille, jotka ovat saaneet kielteisen turvapaikkapäätöksen
henkilöille, jotka ovat peruuttaneet turvapaikkahakemuksen
ihmiskaupan uhreille, joilla ei ole Suomessa kotikuntaa
henkilöille, jotka ovat saaneet tilapäistä suojelua
henkilöille, joille on myönnetty tilapäinen oleskelulupa maasta poistamisen estymisen vuoksi, mutta joilla ei ole kotikuntaa Suomessa
henkilöille, joiden kansainvälisen suojelun asema on peruttu tai lakkautettu, ja on päätetty karkottaa
Vapaaehtoisen paluun tuki haetaan vastaanottokeskuksen tai Maahanmuuttoviraston kautta.
IOM on tehnyt vapaaehtoisia paluita vuodesta 2003 lähtien, ja vuonna 2010 se aloitti yhteistyön Suomen Maahanmuuttoviraston kanssa vapaaehtoisen paluun
vakiinnuttamiseksi Suomessa (DAVRiF). Kolmivuotinen hanke loi käytäntöjä vapaaehtoisen paluun vakiinnuttamiseksi suomalaiseen yhteiskuntaan.
Vuodesta 2013 lähtien IOM on voinut tarjota vapaaehtoisesti kotimaihinsa palaaville myös paluutukea, jonka tarkoituksena on edistää palaajien uudelleenkotoutumista kotimaassa. Tarkoituksena on tarjota palaajille yksilöllistä neuvontaa ja kiinnittää entistä enemmän huomiota paluun jälkeiseen aikaan, tukitoimiin ja mahdollisuuksien parantamiseen paluutuen avulla.
Kansainvälinen siirtolaisjärjestö Suomessa > Uudelleensijoittaminen

Uudelleensijoitus on usein tuntematon, mutta silti tärkeä osa kansainvälistä solidaarisuutta ja näin ollen yhteisen vastuunkannon symboli. Tavoitteena on löytää kestävä ratkaisu pakolaisille, jotka eivät voi palata kotimaahansa jatkuvan vainon takia ja jotka eivät voi asettua maahan, josta he ovat hakeneet turvapaikkaa.
IOM tekee yhteistyötä hallitusten ja viranomaisten, YK:n pakolaisjärjestön (UNHCR), kansalaisjärjestöjen ja muiden toimijoiden kanssa. Pelkästään viime vuosikymmenen (2000-2010) aikana IOM on auttanut  892 243 pakolaisen (186 alueelta) uudelleensijoittamisessa.
Kansainvälinen siirtolaisjärjestö Suomessa > Siirtolaisuus ja kehitys

Kansainvälisen siirtolaisjärjestö tarjoaa Suomen kiintiöpakolaisille kulttuurishokin välttämiseksi koulutusta jo ennen saapumistaan Suomeen . Se toteutti myös Suomessa vuonna 2002 koulutettujen afganistanilaisten paluu- ja jälleenrakennusohjelman. Tavoitteena oli, että 30 afgaania lähtisi Suomesta kotimaahansa työhön. Lähtijöitä kertyi lopulta vain kuusi .
Siirtolaisuus Afrikan kehittämiseksi (Migration
for Development in Africa”) eli MIDA-hanke lähestyy kansainvälistä kehitystyötä erilaisesta näkökulmasta, joka hyödyntäämuihin maihin muuttaneiden afrikkalaisten eri pätevyyksiä  lähtömaidensa kehittämisessä.Syksyllä 2008 järjestö aloitti somalialaisten paluumuutto-ohjelman, jossa Suomessa koulutetut somalialaiset terveydenhuollon ammattilaiset kouluttavat terveydenhuollon ammattilaisia Pohjois-Somaliassa.
Kansainvälinen siirtolaisjärjestö Suomessa > Kotoutuminen ja integraatio

IOM osallistuu myös maahanmuuttajanuorten kotoutumis- ja integraatiohankkeisiin. Vuonna 2011 alkaneen iYouth-hankkeen tavoitteena oli kehittää maahanmuuttajanuorisojärjestöjen mahdollisuuksia edistää maahanmuuttajanuorten kotouttamista sekä ehkäistä heidän syrjäytymistään.
Vuonna 2014 alkanut ACCESS-hanke on monikulttuurisille nuorille suunnattu hanke, joka kutsuu nuoria ideoimaan ja toimimaan aktiivisesti heille tärkeiden asioiden puolesta niin paikallisella, kansallisella kuin EU-tasollakin. Hankkeessa pyritään edistämään nuorten halukkuutta osallistua yhteiskunnalliseen ja poliittiseen keskusteluun sekä parantaa nuorille tarjottavia vaikuttamis- ja osallistumismahdollisuuksia. Tämän lisäksi tavoitteena on monikulttuuristen nuorten ja kuntien yhteistyön lisääminen päätöksenteossa sekä tietoisuuden ja verkostoitumisen lisääminen.
Aiheesta muualla

Wikimedia Commonsissa on kuvia tai muita tiedostoja aiheesta .
IOM Country Office in Finland
International Organization for Migration
Kompakti tähti

Kompaktit tähdet ovat mahdollisimman tiheitä ja massaltaan suuria kokoonpuristuneita taivaankappaleita. Ne ovat tilavuudeltansa pienikokoisia.
Valkoiset kääpiöt ovat yksi kompaktien tähtien ryhmä. Ne ovat himmeitä ja massaltansa jokseenkin Auringon mittaluokassa. Niiden säde on Maapallon kokoluokkaa. Valkoisten kääpiöiden suuren massan ja pienen koon takia ne ovat pieniä ja kompakteja taivaankappaleita joiden tiheys lähentelee miljoonaa kertaa veden tiheyttä.
Neutronitähdet ja niiden alaluokat, kuten pulsarit, ovat kompakteja tähtiä. Neutronitähtien massa vaihtelee 1,4 Auringon massasta kolmeen Auringon massaan ja niiden läpimitta on noin 10 km.
Pienimassaiset mustat aukot, jotka ovat muodostuneet tähden luhistuttua tai kahden tähden törmättyä, ovat kaikkein tihein tunnettu kompaktien tähtien tyyppi. Niiden pintaa kutsutaan tapahtumahorisontiksi, jossa vetovoima ylittää valonnopeuden. Tämän pinnan ohittaneet hiukkaset etenevät vääjäämättä kohti mustan aukon keskustaa. Mustien aukkojen massa vaihtelee suuresti. Pienehköt mustat aukot ovat noin 3 Auringon massan kokoisia, kun taas supermassiiviset mustat aukot ovat noin 105– kertaa Auringon massa. Supermassiivisia mustia aukkoja ei suuren kokonsa takia voida luokitella kompakteiksi tähdiksi.
Teoreettiset kvarkkitähdet ovat myös kompakteja tähtiä.
Keygen

Avaingeneraattori (engl. key generator, lyhyesti keygen) on tietokoneohjelma, joka luo sovellusohjelman käyttämiseen tarvittavan lisenssiavaimen. Ohjelmistovalmistajat levittävät avaingeneraattoreita laillisesti kaupallisiin ympäristöihin, joihin ohjelmistoja on lisensoitu suuria eriä. Laittomia avaingeneraattoreita levitetään yleensä warez-skenen ja demoskenen yhteydessä tekijänoikeusrikkomusten ja ohjelmistopiratismin mahdollistamiseksi. Tällaiset avaingeneraattorit soittavat usein chiptune-taustamusiikkia, ja niissä on taiteellinen käyttöliittymä.
Kesäampumahiihdon maailmanmestaruuskilpailut 2013

| Kesäampumahiihdon maailmanmestaruuskilpailut 2013 |
| --- | --- |
Sijainti:  Forni Avoltri  Italia
Kilpailupaikka:  Forni Avoltri Biathlon Center
Kilpailutapahtumia:  5
Menestynein urheilija:   Lukas Hofer,  Jitka Landová
Menestynein maajoukkue:   Italia
Avajaiset:  17.7.2013
 ← 20122014 →
Kesäampumahiihdon maailmanmestaruuskilpailut 2013 järjestettiin 18.-21.7.2013 Italian Forni Avoltrissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.
Kilpailuohjelma

Ohjelmassa oli 5 kilpailutapahtumaa. Kilpailut eivät vaikuttaneet maailmancupiin.
| Päivä | Pikakilpailu | Takaa-ajo | Sekaviesti |
| --- | --- | --- | --- |
| 18.7. |  |  | ●● |
| 20.7. | ●● |  |  |
| 21.7. |  | ●● |  |
Miehet > 10 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Italia | Lukas Hofer | 25.25,2 / (1+0) |
| 2 |  Slovakia | Tomáš Hasilla | + 26,8 / (0+1) |
| 3 |  Slovenia | Simon Kočevar | + 30,4 / (0+1) |
Miehet > 12,5 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Slovenia | Klemen Bauer | 34.29,7 / (1+0+1+1) |
| 2 |  Italia | Lukas Hofer | + 9,4 / (2+1+1+1) |
| 3 |  Italia | Markus Windisch | + 11,2 / (0+0+1+0) |
Naiset > 7,5 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Italia | Dorothea Wierer | 23.37,2 / (0+1) |
| 2 |  Tšekki | Jitka Landová | + 11,7 / (1+2) |
| 3 |  Italia | Karin Oberhofer | + 41,6 / (2+1) |
Naiset > 10 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  Tšekki | Jitka Landová | 32.07,1 / (0+1+0+4) |
| 2 |  Venäjä | Anna Bolygina | + 2.34,3 / (1+2+2+0) |
| 3 |  Espanja | Victoria Padial Hernández | + 3.02,1 / (2+0+1+1) |
Sekaviesti 2x6+2x7,5 km

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  Venäjä | Aleksandra Alikina, Olga Šesterikova, Aleksander Šreider, Andrei Prokunin | 1:18.00,8 / (2+12) |
| 2 |  Italia | Alexia Runggaldier, Nicole Gontier, Benjamin Plaickner, Giuseppe Montello | + 8,3 / (1+12) |
| 3 |  Slovakia | Paulína Fialková, Terézia Poliaková, Matej Kazár, Miroslav Matiaško | + 2.11,5 / (4+15) |
Mitalitaulukko

| Sija | Maa |  |  |  |  |
| --- | --- | --- | --- | --- | --- |
| 1 |  Italia | 2 | 2 | 2 | 6 |
| 2 |  Venäjä | 1 | 1 | 0 | 2 |
|  |  Tšekki | 1 | 1 | 0 | 2 |
| 4 |  Slovenia | 1 | 0 | 1 | 2 |
| 5 |  Slovakia | 0 | 1 | 1 | 2 |
| 6 |  Espanja | 0 | 0 | 1 | 1 |
Aiheesta muualla

IBU:n tulospalvelu (Arkistoitu – Internet Archive)
Korsvikin kivikirkko

Korsvikin kivikirkko lokakuussa 2024.
Korsvikin kivikirkko (ruots. Korsvikkyrkan) on Pernajassa Suur-Sarvilahden kartanon mailla sijaitseva suurista rapakivilohkareista muodostunut luonnonnähtävyys. Kivirykelmän kolme suurinta lohkaretta muodostavat kirkon holvisalia muistuttavan luolamaisen tilan joka on kooltaan 5×2×2 metriä. Tilaan johtaa yksi suurempi ja useita pienempiä aukkoja.
Korsun

Korsun (muin.ven./ukr. Корсунь) voi viitata seuraaviin:
Khersonesos, keskiajalla Kherson tai Korsun, entinen kaupunki nykyisessä Ukrainassa
Korsun-Ševtšenkivskyi, kaupunki Ukrainassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korsun”, voi hakea sivunnimihaulla, laajalla sivunnimihaulla tai tekstihaulla.
Kortejoki

Kortejoki on
kylä Riistavedellä Kuopiossa
joki Taivalkoskella, joka laskee Kurtinjärveen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kortejoki”, voi hakea sivunnimihaulla, laajalla sivunnimihaulla tai tekstihaulla.
Kivilampi (Pihtipudas)

| Kivilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°20′29″N, 25°51′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  ei laskuojaa 
Järvinumero:  14.474.1.003
Mittaustietoja
Pinnankorkeus:  149 m  
Pituus:  190 m  
Leveys:  80 m  
Rantaviiva:  0,462 km  
Pinta-ala:  1,015 ha  
Tilavuus:  0.000039 km³ 
Keskisyvyys:  3,86 m  
Suurin syvyys:  7 m  
Saaria:  ei saaria 
 fiKivilampi 
Kivilampi  on Keski-Suomessa Pihtiputaalla  Kärväskylän lähellä sijaitseva lampi.
Maantietoa

Lampi on 190 metriä pitkä, 80 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 39 200 kuutiometriä. Sen keskisyvyys on 3,9 metriä ja suurin syvyys on 7,0 metriä. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Liesojoen valuma-alueeseen (14.474) se kuuluu. Lammen vedenpinnan korkeus on 149 metriä mpy.
Kokkolan oopperayhdistys

Kokkolan Oopperayhdistys oli 2004 perustettu yhdistys, joka tuotti Kokkolan Oopperakesä -festivaalia, joka oli Finland Festivalsin jäsen. Sen perustajina olivat Anu Komsi, Sakari Oramo, Annika Mylläri-McLoud ja Robert McLoud. Oopperayhdistys sai vuonna 2008 taiteen valtionpalkinnon perusteena Kokkolan oopperan nopea nousu suomalaisen oopperataiteen huipulle. Yhdistyksen suunnitelmat tähtäsivät pitkälle tulevaisuuteen.
Kokkolan oopperan taiteellisena johtajana toimi sen lopettamiseen saakka Anu Komsi, kapellimestarina Sakari Oramo ja toiminnanjohtajana Annika Mylläri. Aikaisempia tuotantoja olivat Mozartin Figaron Häät (2006 ja 2007), Johann Strauss nuoremman Lepakko (2007-2008), italialainen Offerere (2008), Alban Bergin Lulu (2009), Sebastian Fagerlundin Döbeln 1809 (2009, kantaesitys, tilausteos, levytys ilmestynyt 2010), lastenooppera Hästarna Kommer (2009), Bizet'n Carmen (2010) ja Mozartin Taikahuilu (2011).
Vuonna 2013 ei aikataulullisista syistä ollut kesäfestivaalia, ja siksi yhdistys järjesti festivaaliviikon marraskuussa 2013. Viikon pääteos oli Benjamin Brittenin Pieni nokipoika.
Kokkolan oopperayhdistyksen toiminta loppui vuonna 2018.
Kevin Elgestål

| Kevin Elgestål> Henkilötiedot |
| --- | --- |
Syntynyt: 29. toukokuuta 1996 (ikä 28) Göteborg, Ruotsi
Kansalaisuus:   Ruotsi
Jääkiekkoilija
Pelipaikka:  laitahyökkääjä
Maila:  oikea
Pituus:  185 cm
Paino:  90 kg
Seura
Seura:  HC Vita Hästen
Sarja:  HockeyAllsvenskan
Pelaajaura
Pääsarjaura:  2013–
Aik. seurat:  Frölunda HC (SHL)
NHL-varaus:  194. varaus, 2014 Washington Capitals
Kevin Elgestål (s. 29. toukokuuta 1996) on ruotsalainen jääkiekkoilija, joka pelaa Allsvenskan-joukkue HC Vita Hästenissä.
Elgestål teki debyyttinsä SHL:ssä kaudella 2013–2014 Frölundan paidassa.
Elgestål varattiin seitsemännellä kierroksella 194. pelaajana Washington Capitalsiin vuoden 2014 varaustilaisuudessa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kevin Elgestål
Kortejärvi

Kortejärvi tarkoittaa seuraavia:
Kortejärvi, järvi Heinolassa
Kortejärvi, järvi Hämeenlinnassa
Kortejärvi, järvi Sastamalan Hyynilässä
Kortejärvi, järvi Sastamalan Kiikassa
Kortejärvi, järvi Karstulassa
Kortejärvi, järvi Lempäälän Sääksjärvellä
Kortejärvi, järvi Orivedellä
Kortejärvet, lampi Orivedellä
Kortejärvi, järvi Padasjoella
Kortejärvi, järvi Porin Noormarkussa
Kortejärvi, järvi Rengossa
Kortejärvi, järvi Tampereen Kämmenniemessä
Kortejärvi, järvi Urjalassa
Kortejärvi, järvi Utajärvellä
Kortejärvi, nyk. Kortejärvenletto, kuivatettu järvi Vesilahden Kahnassa
Iso Kortejärvi, järvi Kivijärvellä
Iso Kortejärvi, järvi Kouvolassa
Iso Kortejärvi, järvi Virroilla
Pieni Kortejärvi, järvi Virroilla
Vähä Kortejärvi, järvi Kouvolassa
Alainen Kortejärvi, järvi Padasjoella
Yläinen Kortejärvi, järvi Padasjoella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kortejärvi”, voi hakea sivunnimihaulla, laajalla sivunnimihaulla tai tekstihaulla.
Kléber

Kléber, Kleber tai Klebér voi tarkoittaa seuraavia:
Henkilöitä > Sukunimenä

Jean-Baptiste Kléber (1753–1800), ranskalainen kenraali
Maximilian Kleber (s. 1992), saksalainen koripalloilija
Henkilöitä > Etunimenä

Kléber (Kléber de Carvalho Corrêa, s. 1980), brasilialainen jalkapalloilija
Kléber (Kléber Laude Pinheiro, s. 1990), brasilialainen jalkapalloilija.
Klebér Saarenpää (s. 1975), ruotsalainen jalkapalloilija ja valmentaja
Laivoja

FS Kléber (1902), Ranskan laivaston panssariristeilijä.
Muuta

Kléber, Michelinin omistama rengasmerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kléber”, voi hakea sivunnimihaulla, laajalla sivunnimihaulla tai tekstihaulla.
Kivilampi (Mäntyharju, Voikoski)

| Kivilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′07″N, 26°51′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Matkoslampeen 
Järvinumero:  14.913.1.017
Mittaustietoja
Pinnankorkeus:  109,3 m  
Pituus:  450 m  
Leveys:  200 m  
Rantaviiva:  1,123 km  
Pinta-ala:  6,533 ha  
Saaria:  ei saaria 
 fiKivilampi 
Kivilampi  on Etelä-Savossa Mäntyharjulla  Mouhun lähellä sijaitseva lampi.
Maantietoa

Lampi on 450 metriä pitkä, 200 metriä leveä, ja sen pinta-ala on 6,5 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 109,3 metriä mpy.
Keyence

| Keyence |
| --- | --- |

Tunnuslause:  The Complete Source for Sensing Solutions
ISIN:  JP3236200006
Perustettu:  1974
Perustaja:  Takemitsu Takizaki
Toimitusjohtaja:  Takemitsu Takizaki
Puheenjohtaja:  Akinori Yamamoto
Toimiala:  teknologiateollisuus
Liikevaihto:  2 mrd. USD (2012)
Henkilöstö:  3151
Kotisivu:  http://www.keyence.com
Infobox OKVirheellinen NIMI-arvo: 
Keyence on vuonna 1974 perustettu japanilainen teknologia-alan yritys, joka valmistaa monenlaisia antureita, sensoreita ja mittalaitteita. Vuonna 2012 sillä oli 25 tytäryhtiötä eri puolilla maailmaa. Yhtiö oli Forbesin innovatiivisimpien yritysten luettelossa sijalla 36.
Yhtiön perustaja Takemitsu Takizaki on Forbesin listojen mukaan  Japanin 7. rikkain mies. Hän johtaa yhtiötä edelleen 68-vuotiaana.  Yhtiö on panostanut tuotekehitykseen, ja niinpä sillä on paljon patentteja.
Lost in Translation

| Lost in Translation |
| --- | --- |

Ohjaaja:  Sofia Coppola
Käsikirjoittaja:  Sofia Coppola
Tuottaja:  Ross Katz Sofia Coppola
Säveltäjä:  Kevin Shields
Kuvaaja:  Lance Acord
Leikkaaja:  Sarah Flack
Tuotantosuunnittelija:  Anne Ross K. K. Barrett
Pukusuunnittelija:  Nancy Steiner
Pääosat:  Bill Murray Scarlett Johansson Giovanni Ribisi Anna Faris Fumihiro Hayashi
Valmistustiedot
Valmistusmaa:  Yhdysvallat Japani
Tuotantoyhtiö:  American Zoetrope Tohokushinsa Company Ltd. Focus Features Elemental Films
Levittäjä:  Focus Features Pathé Distribution
Ensi-ilta:   2003-10-033. lokakuuta 2003 (Yhdysvallat)  2004-02-1212. helmikuuta 2004 (Suomi)  
Kesto:  101 minuuttia
Alkuperäiskieli:  englanti, japani
Budjetti:  4 000 000 dollaria
Tuotto:  119 723 856 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Lost in Translation on vuonna 2003 ensi-iltansa saanut draamaelokuva, jonka on ohjannut Sofia Coppola. Elokuva kertoo iäkkäästä näyttelijästä ja nuoresta naisesta, jotka tapaavat sattumalta tokiolaisessa hotellissa. Elokuvan päärooleja esittävät Bill Murray ja Scarlett Johansson, sivurooleissa ovat Giovanni Ribisi, Anna Faris ja Fumihiro Hayashi.
Elokuvan nimen taustalla on Frostin nimeen liitetty lause: "Poetry is what is lost in translation" ('mikä käännöksessä menetetään, on runous/ runollisuus'), mutta tosiasiassa lausetta ei löydy Frostin tuotannosta.
Juoni

Bob Harris (Bill Murray) on ikääntyvä amerikkalainen elokuvatähti, joka saapuu Tokioon tekemään mainoksia Suntory-nimiselle viskille kahdesta miljoonasta dollarista. Charlotte (Scarlett Johansson) on nuori nainen, joka on vastikään valmistunut Yalen yliopistosta. Hän on saapunut Tokioon julkkiksia ammatikseen kuvaavan miehensä Johnin (Giovanni Ribisi) saaman työtehtävän vuoksi ja viettää suurimman osan ajastaan yksin pariskunnan hotellihuoneessa. Charlotte ei ole varma, onko hänen ja Johnin avioliitolla tulevaisuutta, sillä hän uskoo Johnin olevan paljon kiinnostuneempi kuuluisista malleista, eritoten nuoresta ja kuuluisasta amerikkalaisnäyttelijä Kellystä (Anna Faris). Samaan aikaan Bobin oma 25 vuotta kestänyt avioliitto on kulahtanut ja menettänyt romantiikkaansa Bobin kärsiessä keski-iän kriisistä.
Eräänä iltana pitkien mainoskuvausten jälkeen Bob vetäytyy hotellin baariin. Johnin ja tämän ystävien pöydässä istuva Charlotte huomaa Bobin ja pyytää tarjoilijaa viemään tälle omasta pöydästään kupillisen sakea. Myöhemmin Bob ja Charlotte tapaavat toisensa lyhyesti hotellin baarissa joka ilta, kunnes Charlotte kutsuu Bobin tapaamaan muutamia paikallisia ystäviään. Bob vastaa kutsuun myöntävästi ja saapuu myöhemmin Charlotten hotellihuoneeseen yllään nuorekas asu. Kaksikon välille syntyy ystävyys heidän seikkaillessaan Tokiossa ja kokiessa japanilaisten ja amerikkalaisten sekä omien sukupolviensa välisiä kulttuurieroja.
Viettäessään toiseksi viimeistä iltaansa Tokiossa Bob vetää puoleensa erään hotellissa vakinaisesti asuvan laulajan huomion. Seuraavana aamuna Bob löytää kyseisen naisen huoneestaan vietettyään tämän kanssa ilmeisesti yhteisen yön. Charlotte saapuu Bobin huoneeseen lähteäkseen Bobin kanssa aamiaiselle. Charlotte löytää laulajan Bobin huoneesta, minkä seurauksena hänen ja Bobin välille syntyy myöhemmin lounaalla melkoisesti kitkaa. Myöhemmin sinä yönä hotellin palohälytykset laukeavat, ja ollessaan ulkona yhdessä muiden hotellin asukkaiden kanssa Bob ja Charlotte tekevät sovinnon. He kertovat tulevansa kaipaamaan toisiaan lähtiessään vielä kerran hotellin baariin.
Seuraavana aamuna Bob valmistautuu palaamaan takaisin Yhdysvaltoihin. Hän hyvästelee Charlotten hotellin aulassa lyhyesti ja katselee surullisesti, miten Charlotte palaa takaisin hissiin. Ollessaan taksissa matkalla lentokentälle Bob näkee Charlotten ruuhkaisella tiellä. Bob astuu ulos taksista ja lähtee Charlotten perään. Bob ottaa Charlotten syliinsä ja kuiskaa jotain tämän korvaan (yleisön kuulematta). Pari suutelee toisiaan, minkä jälkeen he hyvästelevät toisensa ja Bob palaa takaisin taksiinsa.
Näyttelijät

| 0 | 1 | 2 |
| --- | --- | --- |
|  Bill Murray  | … |  Bob Harris   |
|  Scarlett Johansson  | … |  Charlotte   |
|  Giovanni Ribisi  | … |  John   |
|  Anna Faris  | … |  Kelly   |
|  Fumihiro Hayashi  | … |  Charlie Brown   |
|  Akiko Takeshita  | … |  Neiti Kawasaki   |
|  François Du Bois  | … |  Pianisti   |
|  Takashi Fujii  | … |  Televisiojuontaja   |
Vastaanotto

Lost in Translation oli arvostelumenestys, ja se sai neljä Oscar-ehdokkuutta. Coppola voitti parhaasta alkuperäisestä käsikirjoituksesta, minkä lisäksi se oli ehdolla parhaasta elokuvasta, miespääosasta ja ohjauksesta.[lähde? ]
Vuonna 2010 suomalaiskriitikot äänestivät elokuvan 2000-vuosikymmenen viidenneksi parhaaksi. Vuonna 2016 Lost in Translation äänestettiin BBC:n kyselyssä tämän vuosisadan 25 parhaan elokuvan joukkoon. Äänestäjinä oli 177 elokuva-asiantuntijaa eri puolilta maailmaa.
Aiheesta muualla

Viralliset kotisivut
Aasialaisen DVD-julkaisun kansi.
Kansainvälinen solidaarisuussäätiö

| Solidaarisuus  |
| --- | --- |
Perustettu:  1970
Toimiala:  Kehitysyhteistyö
Kotipaikka:  Helsinki
Toiminnanjohtaja:  Miia Nuikka
Puheenjohtaja:  Ilkka Kantola
Hallitus:  Ilkka Kantola, pj., Tero Shemeikka, vpj., Riitta Myller, Sonja Kekkonen, Riikka Keskitalo, Matti Lahtinen, Joonas Rahkola, Ilkka Tahvanainen, Anni Lahtinen, Hildur Boldt
Aiheesta muualla
[www.solidaarisuus.fi Sivusto]
Infobox OKVirheellinen NIMI-arvo: 
Solidaarisuus (Kansainvälinen solidaarisuussäätiö) on suomalainen kehitysyhteistyöjärjestö. Solidaarisuus rakentaa maailmaa, jossa yksikään nainen ei kärsi väkivallasta eikä kukaan elä köyhyydessä. Se tekee työtä naisiin kohdistuvan väkivallan vähentämiseksi, köyhtymisen pysäyttämiseksi sekä globaalin muutoshalun edistämiseksi. Solidaarisuus toimii Etiopiassa, Keniassa ja Somalimaassa ja vuoden 2022 aikana se tavoitti työllään 127 000 ihmistä. Solidaarisuus on Suomen ulkoasiainministeriön kumppanuusjärjestö.